
			Em dic Nelson Kane. Durant els primers 

			nou anys de la meva vida, era un simple PRINGAT més.

			Llegia el diccionari per pura diversió!

			Aleshores, quan vaig fer deu anys, vaig desenvolupar poders ninja! Ara, sempre que necessito desplegar aquests poders, em converteixo en el…

			

		[image: imagen]

		  

			Vaig heretar les habilitats ninja del meu pare, que va desaparèixer quan jo era un nadó.

		  Tot just ara començo a treure l’entrellat del que li va passar.

			Visc en un dipòsit de ferralla amb la meva mare, la meva àvia i el meu cosí Kenny. La identitat secreta d’en Kenny és COL·LEGA H, el meu company divertit i sempre [image: imagen] .

			L’àvia és una inventora mundialment famosa. Bé, potser no té fama mundial, però és sens dubte la meva inventora preferida!

			Vivim a Duck Creek, que solia ser la ciutat més plàcida dels voltants.

			Però, últimament, Duck Creek ha estat tot el contrari de plàcida!

			I tot per culpa d’un sol home: el germà bessó del meu pare,

			

		[image: imagen]

		  

			Exactament com jo, el meu pare va adquirir els poders ninja quan va fer deu anys. Però a l’Andrew no li va tocar ni un trist poder! I això el feia bullir de ràbia.

			L’àvia va ensenyar a l’Andrew tot el que sabia sobre l’art d’inventar. Quan l’Andrew es va fer gran, va pispar els invents de l’àvia i va abandonar Duck Creek.

			Ara ha tornat com a DOCTOR KANE i vol que tothom toqui el dos de la ciutat per poder extreure’n els rars hipnodiamants.

			El Col·lega H i el Ninja Kid se les han manegat per desbaratar totes les temptatives del Dr. Kane per dominar Duck Creek, o sigui que ocupem les primeríssimes posicions de la seva llista «EL QUE MÉS ODIO».

			El Dr. Kane està obsessionat per descobrir la identitat del Ninja Kid. Malgrat tots els intents per desemmascarar-nos, en Kenny i jo hem aconseguit mantenir en secret les nostres identitats.

			Ara en Kenny i jo hem assumit noves identitats…

		  

			… per HALLOWEEN! 

			L’època de l’any més terrorífica i divertida!

			dos

			A la majoria de poblacions, per Halloween es fa allò de paga o plora, però a Duck Creek ho celebrem amb la Fira de Halloween!

			La Fira de Halloween és l’esdeveniment MÉS IMPORTANT del calendari de Duck Creek. L’esperem amb candeletes tot l’any!

			A la fira sempre hi ha una pila de jocs, paradetes de menjar i atraccions guais!

			L’any passat, en Kenny i jo encara no érem prou alts per pujar a les atraccions més terrorífiques (i més xules) com

			Des de l’última Fira de Halloween, en Kenny i jo hem dormit bé i ens hem acabat totes les verdures del plat (quasi sempre), amb l’esperança que quan la fira tornés seríem prou ALTS per poder pujar a TOTES les atraccions més horripilants.

			Fins i tot vam seguir un programa d’exercicis DURÍSSIM!

			En Kenny ha estat un entrenador implacable. Quan jo estava tan esgotat que amb prou feines em podia bellugar, em feia fer deu flexions de braços més!

			Fins i tot dedicàvem deu minuts al dia a penjar-nos de les barres, amb l’esperança que això ens estirééééééééés!

			Vam esperar fins al dia abans de la Fira de Halloween per mesurar-nos. Però el regle ens va donar una notícia espantosa!

			Per sort, teníem un pla B… Laca!

			Ara que érem prou alts pels pèèèèèèls, estàvem superemocionats per anar a la fira. A en Kenny li agafa encara més gana quan està emocionat.

			—Puc menjar-me aquest bol de cereals que ha sobrat? —va preguntar en Kenny.

			—No ha sobrat —va aclarir la mare—. És l’esmorzar de l’àvia!

			—On para l’àvia? —vaig preguntar.

			—Està fent endreça del taller perquè ja no hi cabia ni una agulla —va explicar la mare—. Estic segura que un cop de mà li aniria la mar de bé. 

			—I ens encantaria donar-li un cop de mà, fins i tot quatre —va dir en Kenny—, però no podem perdre l’autobús de la Fira de Halloween! Adeeeeeeu!

			—Espera, Kenny! Hem de dir adeu a l’àvia! —li vaig recordar.

			—Però ens demanarà que l’ajudem a netejar el taller! —va dir en Kenny.

			—És el mínim després de totes les coses genials que ha fet per a nosaltres! Au, va, serà divertit.

			—Tens raó —va respondre en Kenny—. I l’última vegada que vaig veure el taller de l’àvia feia força bona cara. Ho rematarem en un pim-pam. 

			En Kenny havia parlat DE LLUUUNY massa d’hora! Hi havia tot de caixes posades de qualsevol manera per terra, trossos de metall i de fusta escampats, i centenars d’invents a mitges amuntegats els uns sobre els altres!

			

		[image: imagen]

		  

			Com ara la màquina per tallar cabells familiar…

			I la tassa de vàter que [image: imagen]

		  —Hola, àvia, hem vingut a ajudar-te a ordenar el taller! —vaig dir.

			—Gràcies per l’oferiment —va respondre l’àvia—, però ho tinc tot controlat. Mireu. 

			—Ual·la! Què és això? —vaig preguntar.

			—Ara ho veuràs! —va contestar l’àvia. Va apuntar l’aparell a la tassa de vàter que brilla-en-la-foscor i va disparar!

			La tassa de vàter es va encongir a la MEITAT de la seva mida!

			A continuació, l’àvia va apuntar l’aparell a l’estesa de caixes que hi havia per terra.

			Les caixes es van encongir i es van convertir en miniatures d’elles mateixes, de manera que l’àvia va poder col·locar-les als prestatges sense esforç.

			L’àvia va seguir disparant fins que ja no va quedar res per terra.

			—Quina flipada! —vaig exclamar.

			—O sigui que és una pistola reductora? —va preguntar en Kenny.

			—No, no —va respondre l’àvia—. És un convertidor de grandàries. També pot augmentar els objectes.

			—Podries, sisplau, fer-me el cervell més gran? —va preguntar en Kenny—. M’encantaria ser prou INTEL·LIGENT per guanyar un concurs de preguntes!

			—No hi ha dreceres per a la intel·ligència —va respondre l’àvia—. I el teu cervell té la mida perfecta per al teu cap!

			—Parlant de caps, me’n vaig cap a dins a menjar-me els cereals. Que tingueu un dia esplèndid a la Fira de Halloween, nanos —va dir l’àvia.

			—Segur que sí! —vam respondre en Kenny i jo alhora.

			—Ah, i una cosa més —va afegir l’àvia—. No toqueu el convertidor de grandàries. Encara l’he d’acabar de polir.

			—Ni ens hi acostarem —vaig dir.

			—Que tinguis un molt bon dia, àvia! —va afegir en Kenny. 

			—Estàs pensant el mateix que jo? —em va preguntar en Kenny.

			—Comencem a passar i així podrem triar els millors seients al bus cap a la Fira de Halloween?

			—A qui li importa agafar els seients bons si no podrem pujar a cap de les millors atraccions?

			—De què estàs parlant? El nostre pla de la laca és infal·lible!

			—Infal·lible?! Però si ja se t’estan aplatant els cabells, Nelson! Sembles una alpaca després d’un mal dia a la perruqueria!

			—Tinc un pla millor —va dir en Kenny—. Si ens DISPAREM l’un a l’altre amb el convertidor de grandàries ajustat a «una miqueta més gran», serem prou alts per pujar a TOTES les atraccions!

			—Però li hem dit a l’àvia que no el tocaríem —vaig objectar.

			—Li has dit tu —va replicar en Kenny—. Jo he fet muts i a la gàbia.

			—Hmmm… Tot i així, crec que no està bé.

			—Saps què és el que no està bé? Perdre’ns el millor de la Fira de Halloween UNA ALTRA VEGADA!

			No sé si era per l’emoció de la fira, però aquell dia en Kenny estava especialment convincent!

			—D’acord —vaig dir—, però just després de la fira recuperarem l’estatura de sempre.

			—És clar que sí! —va respondre en Kenny—. Però ara no et moguis ni un mil·límetre. 

			—Un moment! Per què m’has de disparar a mi primer?

			—Perquè has promès a l’àvia que no tocaries el convertidor de grandàries! —va contestar en Kenny.

			—No, no, no —vaig dir—. L’única manera justa de tirar-ho endavant és que tots dos ens disparem alhora.

			—D’acord! —va acceptar en Kenny—. Va ajustar el disc a «una miqueta més gran» i se’m va enganxar al costat.

			tres

			-Kenny, què has fet?! —vaig xisclar amb la meva nova veueta aguda.

			—No ho sé. Dec haver mogut el disc quan 

			he donat la volta al convertidor de grandàries! —va contestar en Kenny amb una veu lil·liputenca.

		  —Ens has de tornar a DISPARAR perquè recuperem la mida normal —vaig dir—. Ara mateix!

			—No puc! —va cridar en Kenny—. Amb aquestes manetes no tinc prou força per moure el disc!

			—Hem d’anar a buscar l’àvia —vaig dir—. Ella ens podrà tornar a DISPARAR!

			Ens vam afanyar a sortir del taller tan de pressa com les nostres cames minúscules ens permetien.

			La qual cosa NO era gaire ràpid! 

			
		[image: imagen]

			
			Acabàvem de posar un peu fora quan de cop i volta una ombra enorme va planar damunt nostre…

			Era un corb! Un corb que es llançava EN PICAT contra nosaltres!

			En Kenny i jo vam esprintar tant com vam poder, però no érem prou ràpids per deixar el corb enrere. Estava a punt de capturar-me amb el bec…

			… quan el mini-Kenny va cridar:

			—Salta aquí dins! 

			L’interior de la vella torradora era fosc i brut. En Kenny i jo ens vam posar a suar la cansalada quan el corb va introduir el bec per les ranures per al pa amb la intenció de picotejar-nos.

			Es devia pensar que érem cucs enormes!

			Per sort, el bec del corb no era prou llarg per atrapar-nos. Després del que va semblar una eternitat, per fi

